
 1.12.2015
 BG
 Официален вестник на Европейския съюз
 L 314/22
 РЕГЛАМЕНТ ЗА ИЗПЪЛНЕНИЕ (ЕС) 2015/2206 НА КОМИСИЯТА
 от 30 ноември 2015 година
 за изменение на Регламент (ЕО) No 1238/95 по отношение на таксите, които се плащат на Службата на Общността за сортовете растения
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 2100/94 на Съвета от 27 юли 1994 г. относно правната закрила на Общността на сортовете растения (1) („основния регламент“), и по-специално член 113 от него,
 след като се консултира с административния съвет на Службата на Общността за сортовете растения,
 като има предвид, че:
 (1)
 В член 3, параграф 2 от Регламент (ЕО) No 1238/95 на Комисията (2) се предвижда, че председателят на Службата на Общността за сортовете растения („Службата“) може да позволи алтернативни начини на плащане на таксите и на допълнителните такси, включително чрез издаване или изпращане на заверени чекове. Счита се обаче за твърде утежняващо за титулярите като средство за плащане да се изискват заверени чекове. Освен това е необходимо да се осигури възможност и за плащания с електронни средства.
 (2)
 С член 5, параграф 1 от Регламент (ЕО) No 1238/95 от лицето, извършващо плащането на таксите или допълнителните такси, се изисква да посочи името си и основанието на плащането. Като се има предвид, че в Службата може да постъпи плащане, за което да не може да се установи самоличността на лицето, което го извършва, и разходите на това лице да не могат да бъдат възстановени, би било целесъобразно тези пари да се задържат от Службата като други приходи.
 (3)
 В член 7 от Регламент (ЕО) No 1238/95 се съдържат разпоредби относно размера на таксата за заявка, която се плаща на Службата при обработката на заявките за предоставяне на правна закрила на Общността на сортовете растения. За да се осигури ефективно, ефикасно и бързо разглеждане на заявките, е важно да се насърчава подаването им по електронен път чрез онлайн формуляр. Поради тази причина би било целесъобразно да се намали размерът на таксата за обработка на заявката, когато тя се подава по електронен път.
 (4)
 Формулировката на член 7, параграф 2 от Регламент (ЕО) No 1238/95, с който се определят отдели и национални агенции и им се възлагат функции, трябва да бъде приведена в съответствие с основния регламент.
 (5)
 С член 7, параграф 7 от Регламент (ЕО) No 1238/95 се урежда възстановяването на таксите за подаване на заявка, която не е валидна по смисъла на член 50 от основния регламент. Въз основа на придобития от Службата опит относно разходите, свързани с обработката на невалидните заявки за предоставяне на правна закрила на Общността на сортовете растения, е целесъобразно да се намали размерът на таксата за заявка, задържана от Службата.
 (6)
 Член 8 от Регламент (ЕО) No 1238/95 се отнася за таксите за техническа проверка на сорта. По отношение на посочения в член 8, параграф 5 доклад за проверка от резултатите от техническата проверка, която вече е извършена от оправомощена служба за проверка преди датата на подаване на заявката за правна закрила